എല്ലാവരേയും ക്ഷണിച്ച് പാകിസ്താന് ഇന്ത്യയടക്കം 11 രാജ്യങ്ങളിലെ യാത്രക്കാരെ സ്വീകരിക്കാന് തയ്യാര് ഇസ്ലാമാബാദ്: കൊറോണ കാലത്തെ യാത്രാ വിലക്കുകള് നീക്കി പാകിസ്താന്. ഇന്ത്യയടക്കം 11 രാജ്യങ്ങളില് നിന്നുള്ള യാത്രക്കാര്ക്ക് ഏര്പ്പെടുത്തിയിരുന്ന വിലക്കാണ് പാകിസ്താന് പിന്വലിച്ചത്. പാകിസ്താന്റെ വ്യോമയാന മന്ത്രാലയമാണ് വിദേശ രാജ്യങ്ങളില് നിന്നുള്ള സഞ്ചാരികളേയും മറ്റ് നയതന്ത്ര ഉദ്യോഗസ്ഥരേയും നിയന്ത്രണങ്ങളില്ലാതെ പ്രവേശിപ്പിക്കാന് അനുമതി നല്കിയത്. ബ്രിട്ടനും അമേരിക്കയുമടക്കം ഇന്ത്യയില് നിന്നുള്ള യാത്രക്കാര്ക്ക് വിമാന യാത്രാ വിലക്ക് നീക്കിയിട്ടും പാകിസ്താന് നിലവില് ചുവപ്പ് പട്ടികയില് തുടരുകയാണ്. ഇത്തരം നിയന്ത്രണങ്ങള് ഒഴിവാക്കാനാണ് പാകിസ്താന് സ്വയം യാത്രാ നിയന്ത്രണങ്ങള് പിന്വലിക്കുന്ന നയതന്ത്രം ശൈലി സ്വീകരിക്കുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇന്ത്യക്കൊപ്പം .ദക്ഷിണ ഏഷ്യന് രാജ്യങ്ങളായ ഭൂട്ടാന്, ബംഗ്ലാദേശ്, മാലിദ്വീപ്, നേപ്പാള് എന്നിവിടങ്ങളിലെ യാത്രക്കാര്ക്ക് ഇനി നിയന്ത്രണങ്ങളില്ലാതെ പാകിസ്താനിലെത്താം. കൊറോണ അതി രൂക്ഷമായി തുടരുന്ന ദക്ഷിണാഫ്രിക്ക, അര്ജ്ജന്റീന, ബ്രസീല് എന്നീ രാജ്യങ്ങള്ക്കും ഇമ്രാന് ഭരണകൂടം സ്വാഗതമോതുകയാണ്. ഇറാനും ഇറാഖും യാത്രാവിലക്ക് നീക്കിയ രാജ്യങ്ങളുടെ പട്ടികയിലുണ്ട്. ഇതിനിടെ പാകിസ്താന് പൗരന്മാര് വിദേശത്ത് നിന്ന് മടങ്ങിയെത്തുമ്ബോള് കൊറോണ ടെസ്റ്റ് നടത്തണമെന്ന നിയന്ത്രണം തുടരുമെന്നും വ്യോമയാന മന്ത്രാലയം അറിയിച്ചു. വാക്സിനെടുത്ത ഏതു വിദേശിക്കും പാകിസ്താനില് വന്നിറങ്ങാം. എന്നാല് കൊറോണ നിയന്ത്രിക്കാനായി പ്രാദേശികമായ യാത്രാ നിയന്ത്രണം തുടരുകയാണ്. വിമാന യാത്ര ചെയ്യണമെങ്കില് പാകിസ്താന് പൗരന്മാര് രണ്ടു ഡോസ് വാക്സിനും എടുത്തിരിക്കണമെന്നാണ് നിര്ദ്ദേശം. ജൂണ് മാസത്തിലാണ് ഇന്ത്യയടക്കം 26 രാജ്യങ്ങളില് നിന്നുള്ള വിമാനയാത്രക്കാരെ പാകിസ്താന് വിലക്കിയത്.